CELEX: 62014TN0402
Language: lt
Date: 2014-06-06 00:00:00
Title: Byla T-402/14: 2014 m. birželio 6 d. pareikštas ieškinys byloje FCC Aqualia/VRDT – Sociedad General de Aguas de Barcelona (AQUALOGY)

11.8.2014   
            
            
               LT
            
            
               Europos Sąjungos oficialusis leidinys
            
            
               C 261/40
            
         2014 m. birželio 6 d. pareikštas ieškinys byloje FCC Aqualia/VRDT – Sociedad General de Aguas de Barcelona (AQUALOGY)
   
   (Byla T-402/14)
   2014/C 261/66
   Kalba, kuria surašytas ieškinys: ispanų
   
      Šalys
   
   
      Ieškovė: FCC Aqualia, SA (Madridas, Ispanija), atstovaujama advokatų J. de Oliveira Vaz Miranda de Sousa ir N. González-Alberto Rodríguez
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros apeliacinėje taryboje šalis: Sociedad General de Aguas de Barcelona, SA (Barselona, Ispanija)
   
      Reikalavimai
   
   Ieškovė Bendrojo Teismo prašo:
   
               —
            
            
               iš dalies panaikinti 2014 m. kovo 13 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1209/2013-1 ir atmesti paraišką įregistruoti Bendrijos prekių ženklą Nr. 1 0 1 22  976 AQUALOGY 35, 37, 39, 40 ir 42 klasių paslaugoms remiantis santykiniu atsisakymo registruoti prekių ženklą pagrindu, išdėstytu Reglamento Nr. 207/2009 8 straipsnio 1 dalies b punkte,
            
         
               —
            
            
               tuo atveju, jei nebūtų visiškai patenkintas pirmasis reikalavimas, remiantis Reglamento Nr. 207/2009 8 straipsnio 5 dalimi iš dalies panaikinti ginčijamą sprendimą tiek, kiek juo patvirtinamas protesto dėl Bendrijos prekių ženklo Nr. 1 0 1 22  976 35, 37, 39, 40 ir 42 klasių paslaugoms atmetimas, ir grąžinti apeliaciją apeliacinei darybai, kad ši iš naujo išnagrinėtų visą bylą, kiek tai susiję su minėtame straipsnyje nurodytais atsisakymo registruoti pagrindais,
            
         
               —
            
            
               priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: Sociedad General de Aguas de Barcelona, SA.
   
   
      Prašomas įregistruoti Bendrijos prekių ženklas: vaizdinis prekių ženklas, turintis žodinį elementą AQUALOGY, 1, 4, 5, 6, 7, 9, 11, 12, 17, 19, 27, 32, 33, 35, 36, 37, 38, 39, 40, 41, 42, 43, 44 ir 45 klasių prekėms ir paslaugoms – Prašymas įregistruoti Bendrijos prekių ženklą Nr. 1 0 1 22  976.
   
      Prekių ženklo ar žymens, kuriuo remtasi per protesto procedūrą, savininkė: ieškovė.
   
      Prekių ženklas ar žymuo, kuriuo remiamasi: žodinis prekių ženklas AQUALIA ir nacionalinis vaizdinis prekių ženklas, kuriame yra žodinis elementas AQUALIA, 7, 9, 32, 35, 36, 37, 39, 40 ir 42 klasių prekėms ir paslaugoms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento Nr. 207/2009 8 straipsnio 1 dalies b punkto ir 5 dalies pažeidimas.